[pic] | KOMISIJA EVROPSKIH SKUPNOSTI |

Bruselj, 6.12.2006

COM(2006) 775 konč.

2006/0005 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Direktive Evropskega parlamenta in Sveta o ocenjevanju in obvladovanju poplav

2006/0005 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

skupnem stališču Sveta o sprejetju Direktive Evropskega parlamenta in Sveta o ocenjevanju in obvladovanju poplav

(Besedilo velja za EGP)

1. OZADJE

Datum predložitve predloga EP in Svetu (dokument COM(2006) 15 konč. – 2006/0005 COD): | 18. 1. 2006 |

Datum mnenja Evropskega ekonomsko-socialnega odbora: | 17. 5. 2006 |

Datum mnenja Evropskega parlamenta, prva obravnava: | 13. 6. 2006 |

Datum sprejetja skupnega stališča: | 23. 11. 2006 |

2. CILJ PREDLOGA KOMISIJE

Cilj predlagane direktive je zmanjšati in obvladovati tveganja, povezana s poplavami, ki ogrožajo zdravje ljudi, okolje, infrastrukturo in lastnino. Predlaga tristopenjski pristop s predhodno presojo tveganja poplav za določitev območij, kjer obstajajo bistvena tveganja poplav, nato s kartiranjem poplavnih območij in razvojem načrtov za obvladovanje tveganja poplav teh vodnih območij, vključno z obalnimi območji. Na vseh stopnjah bo zagotovljeno usklajevanje znotraj povodij, ki segajo v več držav članic in v tretje države, usklajevanje z Okvirno direktivo o vodah (2000/60/ES) in sodelovanje javnosti. Predlagana direktiva državam članicam zagotavlja znatno prožnost pri določanju ravni potrebnega varstva, ukrepov, ki jih je treba sprejeti za doseganje te ravni varstva, in časovnih razporedov za izvajanje načrtov za obvladovanje tveganja poplav.

3. PRIPOMBE NA SKUPNO STALIŠČE

3.1 Splošne pripombe

Komisija je v celoti, delno ali načeloma sprejela 59 (vključno z enim ločenim glasovanjem) od 76 sprememb, ki jih je predlagal Evropski parlament v prvi obravnavi. 35 od teh 59 sprememb je vključenih v skupno stališče.

Komisija je sprejela vse spremembe, ki so dodatno pojasnile povezave z Direktivo 2000/60/ES, pomen preudarkov podnebnih sprememb in uporabo obstoječih instrumentov.

Komisija je zavrnila zlasti spremembe, ki so omejevale uporabo Direktive na poplave s posebnimi vzroki, so vpeljale preveč podrobne zahteve ali bi lahko ustvarile nejasno pravno stanje.

3.2 Podrobne pripombe

3.2.1 Parlamentarne spremembe, ki jih je Komisija sprejela in vključila v celoti ali delno v skupno stališče.

Naslednje spremembe so bile ustrezno uvedene v skupno stališče: številka 1 (naslov), 2, 11, 16, 25 (uvodne izjave), 26, 28, 29, 30, 32, 33, 39, 40, 52, 66 in 86 (členi).

Medtem ko se načelo solidarnosti v skupnih povodjih, vključeno v spremembe 6, 8 in 12 , odraža v uvodnih izjavah skupnega stališča, se posebni preudarki o sodelovanju za iskanje nadomestnih območij (sprememba 6) in netrajnostnemu upravljanju rek kot vzrokom povečanega tveganja (sprememba 8) ne odražajo v skupnem stališču.

Spremembi 7 in 10 sta načeloma uvedeni s kratko omembo podnebnih sprememb v uvodni izjavi 2. Delno uvedena sprememba 38 (člen 5) prav tako doda obvezne preudarke o „predvidljivi uporabi zemljišč ali klimatskih spremembah“ v predhodni presoji tveganja poplav, kar se tudi ne odraža v skupnem stališču.

Delno uvedena sprememba 20 tudi poudarja pomen sodelovanja javnosti.

Spremembe 17, 24, 31, 37, 41, 55 in 71 uvajajo zahteve za uporabo obstoječih instrumentov, ki so načeloma vključeni v skupno stališče ( člen 13 ). Vendar so zahteve Evropskega parlamenta, da morajo obstoječe presoje, karte in načrti izpolnjevati zahteve ustreznih členov v Direktivi, strožje kot najmanj stroga enakovredna merila skupnega stališča. Skupno stališče tudi podaljša rok, do katerega se bodo ti instrumenti lahko kvalificirali za izjeme, ki so možne v skladu s tem členom do roka 12. decembra 2012, medtem ko se sprememba 71 nanaša na datum začetka veljavnosti.

Čeprav se deli sprememb 35 in 60 (enako besedilo) o stroških in koristih odražajo v skupnem stališču (člen 7) , ti spremembi uvajata tudi povračilo stroškov in internalizacijo okoljskih stroškov in stroškov virov, ki jih Komisija sprejema, če so skladni z načeli in postopki za povračilo stroškov, kot se uporabljajo v Direktivi 2000/60/ES.

Spremembi 46 in 48 dodata pomembne podrobnosti, ki se zahtevajo v kartah poplavnih območij in so že zajete v skupnem stališču (člen 6(5)(d)) .

Sprememba 49 je delno vključena v skupno stališče (člen 6(5)(c)) v zvezi z osredotočanjem na posebne vire onesnaženja in posebna občutljiva območja za okoljsko škodo bolj kot v zvezi z ocenjevanjem možne škode za okolje in gospodarske škode. Vendar vsi zadevni viri, uvedeni s spremembo, niso zajeti v skupnem stališču, zlasti razpršeni viri onesnaževanja in manjši obrati, ki niso IPPC (Direktiva 96/61/ES). Sprememba uvaja tudi zahtevo po upoštevanju škode za kopenske ekosisteme, ki ni zajeta v skupnem stališču.

Čeprav skupno stališče vključuje poplavna območja in njihovo vloga kot sredstev za zadrževanje pred poplavami in tokom poplavnih voda,, sprememba 54 načrtom za obvladovanje tveganja poplav doda podrobnejšo analizo procesov poplavljanja in dolgoročnega razvoja (člen 7). To je treba obravnavati v okviru poenostavitev predhodne presoje tveganja poplav, ki jih je sprejel Svet (člen 4) .

Čeprav so deli spremembe 56 o čezmejnem sodelovanju ohranjeni v skupnem stališču, posebne zahteve, da morajo biti načrti za obvladovanje tveganja poplav (poglavje IV) zasnovani z vključevanjem lokalnih in regionalnih organov in da je treba človekovo uporaba poplavnih ravnic prilagoditi opredeljenemu tveganju, niso vključene. Vendar Komisija podpira besedilo skupnega stališča v tem členu v zvezi z nestrukturnimi ukrepi in zmanjševanjem verjetnosti poplav.

Čeprav je smisel prvega dela spremembe 61 večinoma ohranjen v skupnem stališču (člen (7)(4)) , se dodatek „ kateri koli ukrepi“ , ki lahko povečajo tveganje poplav na višje ali nižje ležečih območjih, ne ohrani.

Čeprav je smisel spremembe 64 večinoma ohranjen v skupnem stališču (člen 8) , ta sprememba prav tako določa, da se lahko za izvajanje te direktive glede tretjih držav uporabljajo mednarodni sporazumi .

Čeprav se sprememba 68 , ki poudarja vse obveznosti po Aarhuški konvenciji, vključno s sodelovanjem javnosti, načeloma odraža v skupnem stališču (člen 10) , je treba opozoriti, da skupno stališče v zadevnem naslovu nadomešča sodelovanje javnosti s posvetovanjem.

3.2.2 Parlamentarne spremembe, ki jih je Komisija sprejela, vendar ne v skupnem stališču.

V uvodnih izjavah spremembi 3 in 4 dodata podrobnosti in preudarke o tveganjih za okolje in o vzrokih za povečanje tveganja poplav, predvsem dejavnike, na katere vplivajo ljudje, zlasti podnebne spremembe . Sprememba 5 (uvodna izjava) o pomenu vertikalnega sodelovanja (nacionalni, regionalni in lokalni organi) v skupnem stališču ni sprejeta. Čeprav se ohrani sklicevanje na Listino o temeljnih pravicah (uvodna izjava 19) , sprememba 9 prav tako doda sklicevanje na sklepe Sveta z dne 14. oktobra 2004, zlasti na povečano tveganje poplav zaradi podnebnih sprememb, sklicevanje, ki ni vključeno v skupnem stališču. Sprememba 13 opredeljuje pomen vključevanja obvladovanja tveganja poplav v druge politike EU. Sprememba 15 doda preudarek o območjih z nizkim tveganjem poplav kot možnih območjih za ublažitev poplav ; vendar skupno stališče obravnava območja za možno zadrževanje pred poplavami (člen 7). Sprememba 18 poudarja, da morajo načrti obravnavati možno onesnaženost okolja , povezanega s poplavami. . Spremembi 19 in 21 dodata tehnične podrobnosti v zvezi z napovedovanjem poplav .

Sprememba 34 večinoma zadeva preudarek pogrezanja v predhodni presoji tveganja poplav. Sprememba 36 priporoča ocenitev učinkovitosti obstoječih zgrajenih struktur, v predhodni presoji tveganja poplav (člen 4) .

Sprememba 58 dodaja, da se tudi ocena ukrepov v primeru nesreče in ocena obnove vključita v načrte za obvladovanje tveganja poplav, kar pomeni, da se poudarkom te direktive doda pregled vseh faz cikla obvladovanja tveganja poplav.

Sprememba 62 dodaja zahteve za sporočanje sprememb časovnega razporeda za izvajanje v vodnem območju, ki sega v različne države članice, v šestletnem obdobju v načrtih za obvladovanje tveganja poplav.

Ločeno glasovanje o členu 13 (člen 9 v skupnem stališču) krepi tesno sodelovanje in vključevanje predlagane direktive z Direktivo 2000/60/ES , pri čemer skupno stališče Sveta omejuje zahteve, s tem ko ukinja zahtevo po tesnem sodelovanju in sodelovanje navede kot možnost. (člen 9, uvodna izjava 16).

Predlagano je bilo, da se sprememba 69 o obveščanju javnosti kot delu ukrepov za pripravljenost vključi v člen o sodelovanju javnosti, vendar je Komisija menila, da je to mogoče vključiti v načrte za obvladovanje tveganja poplav (člen 7).

Sprememba 73 zahteva od Komisije, da v svojem rednem poročilu o izvajanju poroča o vplivih podnebnih sprememb .

Sprememba 74 uvaja zahtevo po opredelitvi možnih prednostnih ukrepov v skladu z načrtovano stopnjo pospeševanja izvajanja v povezavi s cilji Direktive 2000/60/ES (ki že velja in že vpliva na možnosti obvladovanja tveganj poplav).

3.2.3 Parlamentarne spremembe, ki jih je Komisija zavrnila, vendar so del skupnega stališča

Spremembe 44 (o kartiranju območij, kjer so možne erozije), 57 (del o nestrukturnih ukrepih), 59 (predstavljeni v skupnem stališču v prilogi kot primeri druge zakonodaje, za katero morajo biti povzetki zadevnih ukrepov vključeni v načrte za obvladovanje tveganja poplav) in 65 (o usklajevanju območij skupnih povodij) je Komisija zavrnila na podlagi subsidiarnosti ali podvajanja z drugimi obveznostmi. Vendar Komisija lahko v zvezi z globalnim paketom skupnega stališča sprejme te spremembe, kot so predstavljene v skupnem stališču.

3.2.4 Parlamentarne spremembe, ki jih je Komisija zavrnila in jih ni vključila v skupno stališče

Spremembe številka 14, 23, 27, 42, 43, 47, 50, 51, 53, 63, 70, 72, 75 in 85 sta zavrnila tako Komisija kot Svet. Sprememba 45 (jezikovna) je odveč v besedilu skupnega stališča.

Poleg sprejemljivih uredniških sprememb v spremembi 22 (uvodna izjava 17) skupno stališče zavrača spremembe v zvezi z izvajanjem člena 4(7) Direktive 2000/60/ES o prevladujočem javnem interesu, kot jih zavrača tudi Komisija, saj so določbe te direktive že dovolj jasne.

3.2.5 Dodatne spremembe Predloga, ki jih je naredil Svet

Skupno stališče vsebuje veliko število sprememb v primerjavi z izvirnim predlogom Komisije. Z vidika predstavitve je bilo besedilo poenostavljeno, več členov iz izvirnega teksta je bilo združenih in uvodnih izjav poenostavljenih. Vendar so vsi bistveni deli izvirnega predloga Komisije ohranjeni.

Z vidika vsebine najpomembnejše spremembe v skupnem stališču v primerjavi z izvirnim predlogom, ki se ne odražajo v spremembah Parlamenta, zadevajo poenostavljeno predhodno presoja tveganja poplav, okrepljeno mednarodno sodelovanje in manjšo usklajenost z Direktivo 2000/60/ES.

Omejevanje opredelitve poplav vrste poplav, ki jih zadeva Direktiva: Skupno stališče doda vključujoč seznam vrst poplav, ki jih mora zajemati direktiva, vendar vključuje tudi možnost za izključitev kanalizacijskih poplav iz uporabe direktive (člen 2(1), uvodna izjava 9) .

Enote upravljanja, ki so manjše kot vodna območja: Skupno stališče določa, da se lahko obalna območja in posamezna povodja uporabljajo kot enote upravljanja (člen 3(2) in spremembe, ki sledijo iz njega, uvodna izjava 16) .

Poenostavljanje predhodne presoje tveganja poplav in preudarek o podnebnih spremembah: Skupno stališče poenostavlja predhodno presojo tveganja poplav, zlasti glede presoje razsežnosti možne prihodnje škode in posledic poplav ter dejavnikov, ki spreminjajo tveganja poplav (člen 4(2)) . To vključuje preudarek o podnebnih spremembah, ki je oslabljen, s tem ko je do prvega pregleda predhodne presoje tveganja poplav leta 2018 postal izbiren (člen 14, uvodna izjava 14) . Na drugi strani Evropski parlament ohranja raven prizadevanja Komisije glede podnebnih sprememb in dodatno predlaga podrobnejše zahteve v predhodni presoji tveganja poplav. Komisija lahko sprejme odlog preudarkov o podnebnih spremembah v skupnem stališču samo zaradi skupnega kompromisa, vendar k sklepom Sveta dodaja izjavo, da državljani pričakujejo, da se vpliv podnebnih sprememb na tveganje poplav ustrezno obravnava in upošteva.

Časovni razpored: Skupno stališče je spremenilo rok za dokončanje prve predhodne presoje tveganja poplav na 22. december 2012 namesto 3 leta po začetku veljavnosti Direktive (člen 4(3)) .

Sodelovanje v skupnih povodjih: To je okrepljeno v skupnem stališču v zvezi z vsemi tremi fazami Direktive, v predhodni presoji tveganja poplav (člena 4(2) in 5(2)) , kartiranju poplav (člen 6(2)) kot tudi v zvezi z načrti za obvladovanje tveganja poplav (člena 7(4) in 8) .

Karte: omejene zahteve za kartiranje različnih verjetnostnih scenarijev glede na vrsto poplav: Skupno stališče uvaja možnost za kartiranje zgolj scenarijev z majhno verjetnostjo (najbolj skrajen scenarij) za poplave podzemne vode (člen 6(7)) in za obalne poplave, kjer so v veljavi ustrezni varnostni ukrepi (člen 6(6)) . Kartiranje poplav z veliko verjetnostjo (manj skrajen scenarij) je prav tako postalo izbirno (člen 6(3)(c)) . Druge vpeljane spremembe so pojasnila, da bodo karte narejene v ustreznem razmerju, da bo razsežnost poplave prikazana na karti tveganja poplav in kako na kartah tveganja poplav opisati možno škodo za gospodarske dejavnosti in okolje.

Načrti za obvladovanje tveganja poplav: Skupno stališče uvaja možnost za izdelavo več kot enega načrta za obvladovanje tveganja poplav v vodnem območju, če so ta usklajena na ravni vodnega območja (člena 7 in 8) . Prav tako določa posebne zahteve za možnosti sodelovanja v mednarodnih porečjih.

Nadalje zahteva oblikovanje „ciljev obvladovanja tveganja poplav“ namesto zaželene „ravni zaščite“, s tem pa sprejema, da morda ne bo mogoče zagotoviti določene ravni zaščite zaradi nepredvidljivih nevarnosti naravnih nesreč, kot so poplave. Prav tako uvaja možnost za povečanje tveganja v višje ali nižje ležečih državah, če med zadevnimi strankami obstaja sporazum (člen 7(4)).

Skupno stališče vključuje tudi številne druge pojasnitve vloge načrtov za obvladovanje tveganja poplav (člen 7) (povezave na karte v poglavju III, posebni preudarki o zaščiti infrastrukture in navigacije pristanišč, specifikacije, da bodo sistemi za napovedovanje poplav in za zgodnje opozarjanje kot del pripravljenosti v središču, izrecna možnost za uporabo nadzorovanih poplav določenih območjih za zmanjšanje skupnega tveganja), ki ne spreminjajo bistvenih komponent predlagane direktive.

Izvajanje ukrepov in sprememb: Skupno stališče uvaja skrajni rok za določanje tehničnih formatov za poročanje Komisiji dve leti pred zadevnim skrajnim rokom. Prav tako s postopkom Odbora omeji možne prilagoditve direktive znanstvenemu in tehničnemu napredku samo na Prilogo (člen 11) .

Primerjalna tabela: Skupno stališče premika zahtevo, da primerjalni tabeli zagotovi prenos (iz člena 17 v uvodno izjavo 22) .

V prilogi je vključena zahteva po opisovanju načina za analizo stroškov in koristi ukrepov v skupnih povodjih kot tudi poročilo o mehanizmih spremljanja za izvajanje, skupaj z določenimi pojasnili, kot so formati za komponente načrtov.

4. SKLEP

Komisija meni, da skupno stališče, ki ga je Svet enoglasno sprejel, predstavlja napredek na področju načrtov za obvladovanje tveganja poplav in mednarodnega sodelovanja in ga zato lahko podpre. Komisija se zaveda, da so v predhodni presoji tveganja poplav neobravnavana vprašanja v zvezi z odlogom preudarkov možnega prihodnjega razvoja, vključno s podnebnimi spremembami, in da so bile spremenjene zahteve za usklajenost z Direktivo 2000/60/ES. Komisija je podala dve izjavi za vključitev v zapisnik Sveta (glej Prilogo).

PRILOGA

1. Izjava Komisije o podnebnih spremembah

Komisija obžaluje, da politični sporazum ni vključil besedila, ki bi zagotovilo, da se vpliv podnebnih sprememb na tveganje poplav ustrezno ocenjuje in upošteva.

Komisija kljub temu upa in pričakuje, da bodo države članice upoštevale predvidene vplive podnebnih sprememb. Vse drugo bi bilo našim državljanom nepredstavljivo.

2. Izjava Komisije o primerjalni tabeli (člen 17, prejšnji člen 19)

Komisija želi poudariti svoj predlog, v skladu s cilji medinstitucionalnega sporazuma o boljši pripravi zakonodaje, glede vzpostavitve tabel s strani držav članic, ki bi prikazovale primerjavo med Direktivo in ukrepi prenosa, ki so jih sprejele države članice, tako da bi Komisiji omogočal preverjanje skladnosti nacionalnih ukrepov z določbami v zakonodaji Skupnosti.

Komisija ne bo ovirala političnega sporazuma Sveta. Vendar Komisija pričakuje, da bodo to vprašanje, ki je horizontalne narave, skupno ocenile institucije.